Source: http://transferove-ocenovanie.dashofer.sk/onb/33/predlozenie-transferovej-dokumentacie-spravcovi-dane-v-roku-2019-uniqueidmRRWSbk196FPkyDafLfWAB2JvqATB4D0YbmJ87woXjYmEt4Ov4zT4Q/?uri_view_type=5
Timestamp: 2020-01-18 01:32:03+00:00

Document:
Predloženie transferovej dokumentácie správcovi dane v roku 2019 | Transferové oceňovanie a skrátená dokumentácia
11.1.2019, Ing. Peter Horniaček, Ing. Alena Zábojová, Zdroj: Verlag Dashöfer
11.4 Predloženie transferovej dokumentácie správcovi dane v roku 2019
Ing. Peter Horniaček, Ing. Alena Zábojová
O požitej metóde transferového oceňovania (ďalej len „TO”) je podľa § 18 ods. 1 zákona č. 595/2003 Z. z. o dani z príjmov v znení neskorších predpisov (ďalej len „ZDP) daňovník povinný viesť dokumentáciu, t. j. transferovú dokumentáciu. Jej minimálny obsah, ktorý sme si priblížili v predchádzajúcom príspevku, je počnúc rokom 2015 stanovovaný v usmerneniach Ministerstva Financií SR. Aktuálne je platné usmernenie MF SR č. MF/019153/2018-724 o určení obsahu dokumentácie podľa § 18 ods. 1 ZDP.
Predloženie transferovej dokumentácie správcovi dane a jej uchovávanie
Transferová dokumentácia sa musí vypracovať za každú kontrolovanú transakciu samostatne, príp. spoločne za skupinu transakcií. Spravidla sa vedie za príslušné zdaňovacie obdobie, a ak nepríde k zmenám s vplyvom na ocenenie kontrolovaných transakcií, v dokumentácii uvedené údaje môžu ostať v platnosti aj na ďalšie obdobie.
Podľa § 18 ods. 11 ZDP platí, že správnosť použitia metódy ocenenia a vyčíslenia rozdielu podľa § 17 ods. 5 ZDP preveruje správca dane alebo finančné riaditeľstvo pri daňovej kontrole. Daňovník je povinný predložiť transferovú dokumentáciu správcovi dane v lehote 15 dní odo dňa doručenia výzvy správcu dane alebo finančného riaditeľstva. Z uvedeného teda vyplýva, že transferovú dokumentáciu za príslušné zdaňovacie obdobie nepredkladá daňovník správcovi dane spolu s daňovým priznaním, ale až pri daňovej kontrole, resp. na výzvu správcu dane. V znení § 18 ods. 11 sa stanovuje možnosť správcu dane, resp. finančného riaditeľstva vyžiadať si transferovú dokumentáciu za príslušné zdaňovacie obdobie, a to až po uplynutí lehoty na podanie daňového priznania. Účelom tejto úpravy, požadovať dokumentáciu za príslušné zdaňovacie obdobie až po jeho ukončení, je znížiť administratívnu záťaž daňovníkov, nakoľko transferové ceny, premietnuté v transferovej dokumentácii, majú byť premietnuté v podanom daňovom priznaní.
Transferová dokumentácia:
- sa predkladá v štátnom jazyku a predloženie v inom ako štátnom jazyku je možné len na základe žiadosti daňovníka podanej správcovi dane alebo finančnému riaditeľstvu,
- sa uchováva počas obdobia práva vyrubiť daň podľa § 69 ZSD.
Medzinárodne používaná skratka „APA” (advance pricing agreement) znamená odsúhlasenie určitej metódy transferového oceňovania príslušnou daňovou správou, resp. daňovými správami viacerých štátov na základe žiadosti daňovníka, a to ešte pred uskutočnením obchodnej transakcie. Od 1. 1. 2017 prišlo k úpravám v procese podávania žiadosti daňovníka o odsúhlasenie konkrétnej metódy ocenenia a jej schvaľovania.
Požiadať správcu dane o vydanie rozhodnutia o odsúhlasení metódy ocenenia je právom daňovníka. Daňovník má povinnosť priložiť ako prílohu žiadosti o odsúhlasenie metódy ocenenia transferovú dokumentáciu. Proces odsúhlasenia metódy ocenenia ustanovuje § 18 ods. 4 a nasledujúce ZDP:
- daňovník môže písomne požiadať správcu dane o vydanie rozhodnutia o odsúhlasení použitia konkrétnej metódy, a to v lehote najneskôr 60 dní pred začiatkom zdaňovacieho obdobia, počas ktorého by sa odsúhlasená metóda ocenenia mala uplatňovať,
- spätne za predchádzajúce zdaňovacie obdobia správca dane metódu ocenenia neodsúhlasuje,
- rozhodnutie o odsúhlasení metódy ocenenia sa vydáva najviac na 5 zdaňovacích období,
- v prípade zmeškania lehoty správca dane nezačne konať (žiadosť sa považuje za nepodanú) a vráti poplatok, ktorý bol súčasťou žiadosti,
- ak správca dane súhlasí s konkrétnou metódou ocenenia pri bilaterálnej APA a kompetentné orgány štátov sa nedohodnú na uzatvorení bilaterálnej APA, nie je potrebné opätovne žiadať o odsúhlasenie unilaterálnej APA a platiť znova poplatok,
- ak bude správca dane aj po rokovaní s príslušným orgánom štátu súhlasiť s metódou navrhnutou daňovníkom,…

References: § 18
 § 18
 § 18
 § 17
 § 18
 § 69
 § 18